b"\n_START_ARTICLE_\nBrandon Mychal Smith\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nBrandon Mychal Smith se je rodil 29. maja 1989 v Long Islandu, New York, Zdru\xc5\xbeene dr\xc5\xbeave Amerike. Ima mlaj\xc5\xa1o sestro Kimberly, s katero si je \xc5\xa1e danes zelo blizu, dobro pa se razume tudi s star\xc5\xa1i. Je navdu\xc5\xa1en rolkar.\n_START_SECTION_\nKariera\n_START_PARAGRAPH_\nBrandon Mychal Smith je s svojo igralsko kariero za\xc4\x8del v reklamah pri osmih letih, ena izmed prvih je bila za firmo Nike, ki jo je posnel skupaj s Tigerjem Woodsom._NEWLINE_Leta 1999 je igral v filmu Ona je prava, leta 2002 v televizijski seriji The District, leta 2003 pa v filmu \xc5\xa0tirje deskarji._NEWLINE_Leta 2004 se je pojavil v televizijski seriji Unfabulous, leta 2005 v televizijskih serijah That's so Raven, The Shield in Phil of the Future, od\xc5\xa1el pa je tudi na avdicijo za vlogo Chrisa v televizijski seriji Vsi sovra\xc5\xbeijo Chrisa (na koncu ga je premagal Tyler James Williams), leta 2006 pa v televizijskih serijah Luckie Lou, Bones, All of Us in Brez sledu ter v filmih The Ron Clark Story, Tolpa z igri\xc5\xa1\xc4\x8da in Weapons._NEWLINE_Leta 2009 je dobil vlogo Nica Harrysa v televizijski seriji Sonny With A Chance ob Demi Lovato, Tiffany Thornton, Sterlingu Knightu, Allisyn Ashley Arm in Dougu Brochuju, v kateri igra \xc5\xa1e danes, leta 2010 pa ga bomo lahko videli v filmu Starstuck. Igral je tudi v promociji televizijske serije, v videospotu za pesem Demi Lovato,\xc2\xa0\xc2\xbbLa La Land\xc2\xab."